Z+ सिक्योरिटी के साथ बुलेटप्रूफ गाड़ी पर चलता था; कई बैठकें भी कीं
Gujarat Fake PMO Officer Kiran Bhai Patel Arrested; Who Is Kiran Bhai Patel. Follow PMO Officer Latest News, Reports and Story On Dainik Bhaskar (दैनिक भास्कर)
जम्मू-कश्मीर में पुलिस ने ऐसे ठग को गिरफ्तार किया है, जो खुद को PMO का अफसर बताता था। गुजरात के रहने वाले इस शख्स का नाम किरण भाई पटेल है। वह खुद को PMO का एडिशनल डायरेक्टर बताता था। इतना ही नहीं ठग ने जेड प्लस सिक्योरिटी, बुलेटप्रूफ SUV की सुविधाएं भी ले रखी थीं। वह हमेशा फाइव स्टार होटल में रुकता था।
शक होने पर पुलिस ने जांच की तो वह फर्जी अफसर निकला। उसे 10 दिन पहले ही गिरफ्तार कर लिया गया था, लेकिन इसे सीक्रेट रखा गया। जेके पुलिस ने गुरुवार को गिरफ्तारी का खुलासा किया।
PhD डिग्री के बाद फर्जीवाड़ा
ठग ने ट्विटर बायो में लिखा है कि उसने PhD की हुई है। हालांकि, पुलिस उसकी डिग्री को लेकर भी जांच कर रही है। किरण पटेल ने जम्मू-कश्मीर की पहली यात्रा फरवरी में की थी। इस दौरान उसने सभी सरकारी सुविधाओं का फायदा उठाया। ठग ने अपने ट्विटर हैंडल में जम्मू कश्मीर दौरे के कई वीडियो पोस्ट किए हैं। उसके साथ CRPF के जवान भी नजर आ रहे हैं।
खुफिया एजेंसी के अलर्ट के बाद अरेस्ट किया गया 
NDTV की रिपोर्ट के मुताबिक, किरण पटेल ने गुजरात से अधिक पर्यटकों को लाने के तरीकों को लेकर अधिकारियों के साथ बैठकें भी की थीं। दूधपथरी को टूरिज्म स्पॉट बनाने के बारे में भी उसने चर्चा की। सूत्रों के मुताबिक, ठग के बारे में जेके पुलिस को खुफिया एजेंसी ने अलर्ट किया था। इसी के बाद ही उस पर कड़ी नजर रखी गई। जैसे ही वह दोबारा जम्मू-कश्मीर दौरे पर गया उसे अरेस्ट कर लिया गया। किरण भाई पटेल पर IPC की धारा 419, 420, 467, 468, 471 के तहत मामला दर्ज किया गया है।
Z+ सिक्योरिटी से जुड़ी भास्कर की ये खास खबरें भी पढ़ें...
1. मुकेश अंबानी परिवार को विदेश तक में Z+ सिक्योरिटी:सुप्रीम कोर्ट ने कहा- खर्च खुद देना होगा
उद्योगपति मुकेश अंबानी और उनके परिवार को भारत के साथ विदेशों भी Z+ कैटेगरी की सिक्योरिटी दी जाएगी। अब तक इस सुरक्षा का खर्चा केंद्रीय गृह मंत्रालय उठाता था, लेकिन अब अंबानी परिवार उठाएगा। यह आदेश सुप्रीम कोर्ट ने दिया है। Z+ कैटेगरी की सिक्योरिटी पर प्रति व्यक्ति 40 से 45 लाख रुपए महीना खर्च होता है। पढ़ें पूरी खबर...
2. सत्यपाल मलिक की सुरक्षा में कटौती:कहा- Z+ कवर की जगह एक निजी अधिकारी तैनात किया
जम्मू-कश्मीर के पूर्व राज्यपाल सत्यपाल मलिक ने अपनी सुरक्षा को लेकर चिंता जाहिर की। उन्होंने कहा, ‘मेरी सुरक्षा कम कर दी गई है। Z+ सुरक्षा कवर के बजाय एक निजी सुरक्षा अधिकारी तैनात किया जाएगा। मैंने किसानों के मुद्दे और अग्निवीर योजना पर बात की थी। मुझे इसकी सजा मिली है।’ पढ़ें पूरी खबर...